Haukibarbi

Haukibarbi (Luciosoma spilopleura) on särkikalojen (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Pieter Bleeker vuonna 1855.

Haukibarbi kasvaa tavanomaisesti noin 20 senttimetrin mittaiseksi. Suurin tavattu yksilö oli 25 cm pitkä. Haukibarbi on väriltään hopeanharmaa. Kyljissä on mustia täpliä, ja evät ja pyrstö ovat tummat.

Haukibarbea tavataan Bruneista, Indonesiasta, Malesiasta, Singaporesta ja Thaimaasta. Laji suosii kivi- ja sorapohjaisia jokia.

Lähteet 

Seeprakalat